OpenLLM-France/wikimedia huggingface dataset:
# Koddiyar Bay

Koddiyar Bay és la badia on hi ha Trincomalee a la Província Oriental (Sri Lanka). També s'anomena Trincomalee Bay. És una badia grandiosa a la part nord de la qual hi ha la ciutat de Trincomalee, a l'oest el barri de Clanpenburg i la població de Kinniya; i al sud la població de Muttur on sota domini holandès hi va haver la fortalesa de Kottiyar. Les drassanes de Trincomalee són en aquesta badia, i més al nord de les drassanes s'aixeca la pròpia ciutat. Fou base naval britànica fins 1956.

## Notes

* ↑ «Port of Trincomalee». Sri Lanka Port Authority. Arxivat de l'original el 2007-10-17. [Consulta: 19 gener 2012].
# Karangarh

Karangarh és una muntanya o més pròpiament un altiplà a Bihar al districte de Bhagalpur. El nom derivaria de Kama (un pietós rei hindú) i garh (fortalesa) perquè localment és considerat el lloc d'una de les més famoses fortaleses prebudistes. En aquest lloc van estar aquarterats els Hill Rangers, un cos creat el 1780 entre els pobles de les muntanyes, per Augustus Clevland, col·lector del districte, amb l'objectiu de pacificar el territori; el cos fou dissolt el 1863. Hi ha alguns temples destacats amb algunes de les anomenades cadires o trons de Mahadeo, una de les quals està feta amb pedra del Narbada.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Knauf Team

L'equip Knauf Team, conegut anteriorment com a Mikomax i l'última temporada com a Dynatek, va ser un equip ciclista professional polonès, que va competir de 2001 a 2007. A partir del 2005 va gaudir de categoria continental.

## Principals resultats

* Copa dels Càrpats: Tomasz Lisowicz (2002)
* Szlakiem Grodów Piastowskich: Artur Krasinski (2003), Tomasz Kiendyś (2006)
* Cursa de la Solidaritat Olímpica: Oleg Joukov (2003)
* Gran Premi Velka cena Palma: Krzysztof Jezowski (2004)
* Dookoła Mazowsza: Piotr Zaradny (2005), Tomasz Kiendyś (2006)
* Szlakiem Walk Major Hubala: Tomasz Kiendyś (2005), Tomasz Lisowicz (2006)
* Copa Sels: Marcin Sapa (2005)
* SEB Tartu GP: Wojciech Pawlak (2006)
* Pomorski Klasyk: Krzysztof Jeżowski (2006)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2001 | 5è (GSIII) | Oleksandr Klimenko (430è) |
| 2002 | 5è (GSIII) | Wojciech Pawlak (497è) |
| 2003 | 8è (GSIII) | Marcin Sapa (425è) |
| 2004 | 5è (GSIII) | Marcin Sapa (408è) |
A partir del 2005, l'equip participa en els Circuits continentals de ciclisme. La taula presenta les classificacions de l'equip al circuit, així com el millor ciclista individual.
UCI Europa Tour
| Temporada | Classificació per equips | Millor ciclista en la classificació individual |
| 2005 | 22è | Piotr Zaradny (38è) |
| 2006 | 12è | Marcin Sapa (20è) |
| 2007 | 65è | Wojciech Pawlak (143è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Kirby (personatge)

Kirby és un personatge de videojoc, creat per Masahiro Sakurai per a la companyia Nintendo. És una petita bola rosa del planeta Popstar que xucla els seus enemics per "copiar" els seus poders. Aquesta característica l'ha acompanyat en els 20 jocs en què ha sortit. El seu rival és en Meta Knight. A Kirby's Dream Land, Kirby tenia l'aspecte d'una simple bola blanca (almenys a Occident; és groc a la versió japonesa).
Aquesta característica l'ha acompanyat en els 20 jocs en què ha sortit. El seu rival és en Meta Knight.

## Referències

* ↑ «Visitez le portail Nintendo dédié à Kirby !». [Consulta: 10 abril 2016].
* ↑ «Welcome to Kirby's Rainbow Resort! - Creation» (en anglès). Arxivat de l'original el 26/1/2008.
# Kaleidoscope

«Kaleidoscope» té aquests significats:
* Kaleidoskope (ràdio), programa de la BBC Radio 4
* Kaleidoscope (EP), tretzè EP de la banda anglesa Coldplay
* Kaleidoskope (sèrie), sèrie de Netflix de 2023
* Kaleidoscope (pel·lícula de 1966), dirigida per Jack Smight
# Anna Fiódorovna Vólkova

Anna Fiódorovna Vólkova (en rus, Анна Федоровна Волкова) (1800 - Sant Petersburg, 1876), va ser una química russa que treballava predominantment amb amides. Durant la dècada del 1860, va aprendre química a través de conferències públiques a la Universitat de Sant Petersburg. Va ser la primera dona a graduar-se com a química (1870), la primera dona membre de la Societat Russa de Química, la primera dona russa a publicar un treball de química, i es considera què és la primera dona que va publicar la seva pròpia investigació química des d'un laboratori químic modern.
A partir de 1869, va treballar al laboratori d'Alexander Engelhardt. Va dirigir cursos pràctics per a dones estudiants de Sant Petersburg sota la tutela de Dmitri Mendeleiev. El 1870, va ser la primera farmacèutica a preparar l'àcid p-toluesulfònic pur i el seu clorur d'acil i amida. També va ser la primera a preparar el fosfat p-tricresil, un component d'un plastificant important actualment, a partir del p-cresol.
Alguns dels compostos químics sintètics que va preparar van ser introduïts per Rússia a l'Exposició Industrial Internacional de Londres de 1876.

## Eponímia

El 1985, la UAI va anomenar Volkova un cràter de Venus en honor seu.

## Referències

* ↑ Creese, Mary R. S.any=1998 «EARLY WOMEN CHEMISTS IN RUSSIA: ANNA VOLKOVA, IULIIA LERMONTOVA, AND NADEZHDA ZIBER-SHUMOVA» ( PDF) (en anglès). Bulletin for the History of Chemistry, 21.
* ↑ «Волкова Анна Федоровна». A: Great Soviet Encyclopedia (en rus). 3, 1969–1978.
# Kopfputz

Kopfputz és un autorretrat realitzat per el pintor austríac d'art abstracte Arnulf Rainer, amb la tècnica d'oli sobre gelatina de plata sobre paper pegat sobre fusta amb unes mesures de 122,3 x 87 cm.
Kopfputz pertany a l'última sèrie d'obres que hem dit abans, les anomenades Face Farces. Es va realitzar entre 1970 i 1974. És un autoretrat que queda quasi cobert per la capa de pintura negra que posa sobre la imatge, de manera que sols es pot observar la boca i una part de l'ull, ja que tot el rostre queda tapat per la espessa capa de pintura negra. Té la intenció de transmetre una experiència molesta, ja que la boca i les poques parts del rostre que es mostren estàn com deformades, produint aquesta sensació.

## Referències

* 1 2 Institut Valencià d'Art Modern. 50 obras maestras de la Colección del IVAM: 1950-2000. Rocío Robles Tardío. València: Institut Valencià d'Art Modern, 2019. ISBN 978-84-482-6416-1. OCLC 1241664690. pg.80
# Koplotovce

Koplotovce és un poble i municipi d'Eslovàquia que es troba a la regió de Trnava, a l'oest del país. El 2023 tenia 827 habitants.

## Història

La primera menció escrita de la vila es remunta al 1113.

## Referències

* ↑ «Trnavský kraj (Slovakia): Districts, Towns and Municipalities» (en anglès), 12 abril 2024. [Consulta: 23 juny 2024].
* ↑ «HISTÓRIA OBCE OČAMI PhDr.GÁLIKA» (en eslovac). Ajuntament de Koplotovce. [Consulta: 23 juny 2024].
# Kelly Clarkson

Kelly Clarkson (Fort Worth, 24 d'abril de 1982) és una, cantautora i actriu estatunidenca.

## Discografia

* Thankful (2003)
* Breakaway (2004)
* My December (2007)
* All I Ever Wanted (2009)
* Stronger (2011)

## Filmografia

* 2003: From Justin to Kelly
* 2017: The Star (veu)
* 2019: UglyDolls (veu)
* 2020: Trolls World Tour (veu)

## Enllaços externs

* Kelly Clarkson - Lloc web oficial
# Conjunt urbà de la plaça Verdaguer

El Conjunt urbà de la plaça Verdaguer és una obra de Sant Just Desvern (Baix Llobregat) protegida com a Bé Cultural d'Interès Local.

## Descripció

Plaça que ha esdevingut el centre històric, polític i religiós de Sant Just en trobar-s'hi l'Ajuntament -al lloc que abans ocupava la masia de can Mir-, l'església i l'antiga Sagrera, que es forma al voltant amb diverses masies existents (can Cardona, can Campreciós, can Madurellet i can Ginestar) o desaparegudes (can Mir, can Pedroseta).

## Referències

* ↑ «Conjunt urbà de la plaça Verdaguer». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 agost 2021].
# Crepis sancta

Crepis sancta és una espècie de planta de la família asteràcia. La seva distribució és al sud i sude-est d'Europa. Als Països catalans es troba només a Catalunya a la zona del litoral i prelitoral al nord del riu Francoli i al País Valencià només a la comarca de la Marina Septentrional. Viu des del nivell del mar fins als 700 metres en terres cultivades.

## Descripció

Herba rosulada, sovint amb moltes tiges, pubescent, fulles basals oblongo-lanceolades, dentades pinnatifides ipinnatipartides d'1-10 x 0,5-2,5 cm;flors grogues;aquenis de 3-5 mm. Floreix de març a maig.

## Referències

* ↑ Bolòs i Vigo Flora dels Països Catalans
# Wimbledon Football Club

El Wimbledon Football Club va ser un club de futbol del suburbi de Wimbledon al sud-oest de Londres, Anglaterra. El club va desaparèixer el juny de 2004, i és traslladat i rebatejat com a Milton Keynes Dons Football Club. En resposta, els aficionats van crear l'AFC Wimbledon el setembre de 2003.
Entre 1999 i 2001, el Wimbledon F.C. va ser patrocinat per Tiny Computers.

## Palmarès
### Torneigs nacionals

* FA Cup (1): 1987–88
* Football League Fourth Division (1): 1982–83
* Southern Football League (3): 1974–75, 1975–76, 1976–77
* Isthmian League (8): 1930–31, 1931–32, 1934–35, 1935–36, 1958–59, 1961–62, 1962–63, 1963–64

## Enllaços externs

* Web oficial de l'AFC Wimbledon
* Associació d'exfutbolistes del Wimbledon Arxivat 2009-03-05 a Wayback Machine.
* Web oficial del Milton Keynes Dons F.C.
# Soldevila (Odèn)

Soldevila és una masia, actualment deshabitada i en runes, del poble de Canalda, al municipi d'Odèn.
Es troba a 936 m d'altitud, a la carena de l'extrem sud-oriental de la serra de Canalda. S'alça a la vora d'un petit planell que on s'havien conreat unes feixes, en mig d'una zona d'espessos boscos de pins. Cap al sud hi ha el vessant nord de la riera de Canalda de la qual la separa un desnivell de 136 m. i al nord i a l'oest hi ha les cingleres pel fons de les quals hi passa el tram final del torrent de Junyent a l'altra banda del qual, més cap a l'oest s'hi troba la masia de Junyent
Viccionari
# Emma Coburn

Emma Coburn (Boulder (Colorado), Estats Units, 19 d'octubre de 1990) és una atleta estatunidenca, especialista en la prova de 3000 m obstacles, amb la qual ha aconseguit ser campiona mundial en 2017.
L'any 2017 va rebre el Premi Jackie Joyner-Kersee que s'atorga a la millor atleta nord-americana.

## Carrera esportiva

El seu major triomf el va aconseguir al Mundial de Londres 2017, on va guanyar la medalla d'or en 3000 m obstacles, quedant per davant el seu compatriota Courtney Frerichs i de la kenyana Hyvin Jepkemoi.

## Referències

* ↑ «Emma Coburn». [Consulta: 20 novembre 2017].
* ↑ «Emma Coburn rep el premi Jackie Joyner». [Consulta: 1r desembre 2017].

## Enllaços externs

* IAAF, perfil de Emma Coburn
* USATF profile for Emma Coburn
* Emma Coburn all-athletics profile and results Arxivat 2017-06-29 a Wayback Machine.
# Elacatinus evelynae

Elacatinus evelynae és una espècie de peix de la família dels gòbids i de l'ordre dels perciformes que es troba des de les Bahames i les Petites Antilles fins al nord de Sud-amèrica. També és present a l'oest del Carib.
Els mascles poden assolir els 4 cm de longitud total.

## Referències

* 1 2 FishBase (anglès)
# Eleccions legislatives gregues de juny de 1989

Les eleccions legislatives gregues de juny de 1989 se celebraren el 18 de juny de 1989. El partit més votat fou el Nova Democràcia, i el seu cap Constantinos Mitsotakis, va formar govern.

## Resultats

| Partit | Partit | Líder | Vots | % | +/– | Escons | +/– |
| | Nova Democràcia | Constantinos Mitsotakis | 2,887,488 | 44,3% | +3,5% | 145 | +19 |
| | PASOK | Andreas Papandreou | 2,551,518 | 39,1% | -6,7% | 125 | -36 |
| | Coalició d'Esquerra i Progrés | Charilaos Florakis | 855,944 | 13,1% | +4,0% | 28 | +16 |
| | * Partit Comunista de Grècia | Charilaos Florakis | | | | 22 | |
| | * Esquerra Grega (Elliniki Aristera) | Leonidas Kyrkos | | | | 4 | |
| | * Esquerra Unida Democràtica | | | | | 1 | |
| | * Independent | | | | | 1 | |
| | DIANA | Konstantinos Stefanopoulos | 65,614 | 1,0% | - | 1 | - |
| | Llista Musulmana Independent | | 34,145 | 0,5% | +0,2% | 1 | +1 |
| | Unió Política Nacional | | 21,149 | 0,3% | -0,0% | - | - |
| | Partit Comunista de Grècia (Interior)-Renovació d'Esquerra | Yiannis Banias | 18,114 | 0,3% | -1,5% | 0 | -1 |
| | Democràcia cristiana | | 11,450 | 0,2% | - | - | - |
| | Partit Liberal | | 9.001 | 0,1% | - | - | - |
| | Moviment Ecologista Grec | | 2.079 | 0,1% | - | - | - |
| | Unió de Centre | | 7.770 | 0,2% | - | - | - |
| | Altres | | 50.836 | 0,8% | - | | - |
| Vots vàlids | Vots vàlids | 6.521.211 | 100.00 | | 300 | |
| Vots nuls | Vots nuls | 148.017 | | | | |
| Total | Total | 6,669,228 (84,5%) | | | | |
| Font: Thomas T. Mackie (April 1992). "General elections in Western Nations during 1989". European Journal of Political Research 21 (3): 317–332 |||||||

## Enllaços externs

* Resultats de les eleccions gregues de l'arxiu d'Adam Carr Arxivat 2004-08-11 a Wayback Machine.
# Eleccions al Parlament Europeu de 2014 (Itàlia)

Les eleccions al Parlament Europeu de 2014 a Itàlia es van celebrar el diumenge 25 de maig de 2014. En aquestes es van escollir els membres italians de la VIII legislatura del Parlament Europeu. Després de l'entrada en vigència del Tractat de Lisboa, la distribució dels escons entre els diferents estats membres de la Unió Europea es va modificar, amb el que Itàlia va passar a escollir 73 eurodiputats, un més que en les anteriors eleccions.
Els guanyadors van ser els representants del Partit Democràtic liderat pel seu president Matteo Renzi amb el 40,81% dels vots i 31 escons, el millor resultat mai obtingut per aquest partit; per altra banda, el Moviment 5 Estrelles va aconseguir 17 escons amb el 21,2% dels vots i la llista electoral L'Altra Europa va aconseguir-ne 3 amb el 4,03%; mentrestant, la Itàlia dels Valors que tenia 7 escons a les eleccions del 2009, no va aconseguir la representació suficient per a mantenir algun amb 179.693 vots i una participació del 0,65%.

## Referències

* ↑ «Ripartiti i 73 seggi assegnati all'Italia per le elezioni europee 2014» (en italià). Ministero dell'Interno, 06-03-2014. Arxivat de l'original el 19 de març 2014. [Consulta: 4 juny 2014].
* ↑ «Riepilogo Italia + Estero» (en italià). Ministero dell'Interno. Arxivat de l'original el 16 d’agost 2014. [Consulta: 4 juny 2014].
* 1 2 «Update 2-Renzi's triumph in EU vote gives mandate for Italian reform» (en anglès). Reuters, 26-05-2014. Arxivat de l'original el 1 de juny 2014. [Consulta: 4 juny 2014].
* ↑ «Europee 07/06/2009» (en italià). Archivio storico delle elezioni - Consultazione dati. Ministero dell'Interno. Arxivat de l'original el 12 d'abril de 2014. [Consulta: 4 juny 2014].
# Escola Santiago Ratés

L'escola Santiago Ratés de Vilajuïga (Alt Empordà) és inclosa a l'Inventari del Patrimoni Arquitectònic de Catalunya.

## Descripció

És dins del nucli urbà de Vilajuïga, al tram final del carrer de Sant Sebastià, via d'accés al veïnat de Dalt de la població, davant de les antigues escoles.
És un edifici de planta rectangular, amb un altre cos adossat posteriorment d'una sola planta. La part original està formada per dos cossos allargats disposats en paral·lel, amb la coberta a dues vessants de teula, i distribuïts en planta baixa i pis. S'ordena en dues ales unides per un vestíbul central, amb el cos d'escala i el distribuïdor en el pis superior. La façana principal presenta dues portes d'accés des del pati, situades a banda i banda del cos central ocupat pel vestíbul i l'escala. També hi ha una gran porta amb reixa, amb accés directe des del carrer a través d'unes escales. La façana posterior es caracteritza pels grans finestrals que abasteixen de llum natural les aules. Al mig hi ha tres grans obertures rectangulars, a manera de porxo, per entrar a l'edifici. Les façanes nord i sud, les curtes, presenten un punt d'inflexió a les cantonades, a manera de tancament i emmarcament de l'edifici. Els acabats exteriors són arrebossats i pintats.

## Història

L'arquitecte gironí Josep Claret i Rovira (1908-1988) va projectar diferents obres emblemàtiques a la comarca de Girona, com la desapareguda Casa Pla (1934), el Xalet Tarrús (1935), la Casa Coll (1935) i la Casa Bech de Careda (1935), entre d'altres. El seu activisme el va portar a fundar el mític GATCPAC (Grup d'Arquitectes i Tècnics Catalans per al Progrés de l'Arquitectura) que renovarà l'arquitectura a la llum dels corrents racionalistes internacionals.
A Girona construeix l'Escorxador Turon, a l'antiga fàbrica Cárnica Prócer (1948), diverses cases plurifamiliars com la Casa Vila (1944-1947) o la Casa Teixidor (1945), i es presenta al concurs de projectes per l'edifici de la Delegació Hisenda a Girona (1954). A partir dels anys 60, més influenciat pel funcionalisme, projectà nombrosos conjunts d'apartaments a la costa.
A més de l'escola de Vilajuïga, cal destacar que l'arquitecte projectà i construí, en el mateix període, tot un seguit d'escoles que presenten una forma i estil semblant. A l'Alt Empordà hom pot trobar les següents: Escola Comarcal de la Jonquera (la Jonquera), Col·legi Públic Empúries (l'Escala), Escoles de Vilamalla / CEIP Josep de Ribot i Olivas (Vilamalla), Escoles Unitàries / CEIP Marinada (Ordis), Escoles de nens i nenes (Terrades), Escola Unitària (Campmany), Escoles Nacionals / CEIP Pau (Pau), Escoles de Vila-sacra / Sala Polivalent (Vila-sacra), Escoles Noves / Escoles Nacionals (Portbou), Escola de Verges (Verges), Escola de Llançà (Llançà), Escoles d'Espolla (Espolla), les Escoles i cases dels mestres (la Selva de Mar).

## Referències

* 1 2 3 4 5 «Escola Santiago Ratés». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].
# Elefantes

Elefantes és un grup de música pop-rock originari de Barcelona, format l'any 1995. Està integrat per Shuarma (cantant i compositor), Jordi Ramiro (bateria), Julio Cascán (baixista).

## Discografia
### EPs

* Elefantes - (1996)

### Àlbums

* El hombre pez - (1998)
* Azul - (EMI, 2000)
* Azul en acústico - (EMI, 2001)
* La forma de mover tus manos - (EMI, 2003)
* La forma de mover tus manos y otros paisajes - (EMI, 2004) - (CD|Doble CD)
* Somos nubes blancas - (EMI, 2005)
* Gracias - (EMI, 2006) - (CD|Doble CD recopilatori + DVD (Concert + Videoclips))
* El rinoceronte - (Warner, 2014)
* Nueve canciones de amor y una de esperanza - (Warner, 2016)
* La Primera Luz del Día - (Warner, 2018)

### Singles

* El hombre pez - (AZ, 1998)
* Azul - (EMI, 2001)
* Piedad - (EMI, 2001)
* Se me va - ([EMI, 2001)
* Me gustaría poder hacerte feliz (single promocional EMI, 2001)
* Me falta el aliento - (single promocional EMI, 2003)
* Que yo no lo sabía - (single promocional EMI, 2003)
* Que yo no lo sabía, con Antonio Vega - (single promocional EMI, 2003)
* Tan difícil como amar - (single promocional EMI, 2003)
* Al olvido - (single promocional EMI, 2004)
* Somos nubes blancas - (single promocional EMI, 2004)
* Abre más ancho el camino - (single promocional EMI, 2004)

## Nominacions i premis

* 2013 - Premi Global de la Música Aragonesa.
* 2014 - Premis Grammy Llatins - Nominats millor disc de Pop-rock per "El Rinoceronte".

## Referències

* ↑ «Elefantes (2013)». Premios de la música aragonesa. [Consulta: 23 abril 2017].
* ↑ «ELEFANTES Nominados a los LATIN GRAMMY AWARDS.». The concert in concert. Arxivat de l'original el 24 d’abril 2017. [Consulta: 23 abril 2017].
# Eroconeop

Un eroconeop és un ésser mitològic propi de la mitologia catalana, una mena de follet que cavalca en grup damunt de mosquits. Els eroconeops són uns hàbils sageters.

## Referències

* ↑ Casanova Coll, Joan; Creus Saumell, Joan. «Eroconeops». A: Més ràpids que el llamp, més vius que el foc. Petits éssers fantàstics en l'àmbit lingüístic català. Barcelona: Publicacions de l'Abadia de Montserrat, 2000, p. 277. ISBN 8484151824.
# Erocordaci

Un erocordaci és un ésser mitològic propi de la mitologia catalana, una mena de follet que cavalca en grup dalt de raves i els fa servir de projectil.

## Referències

* ↑ Casanova Coll, Joan; Creus Saumell, Joan. «Erocordacis». A: Més ràpids que el llamp, més vius que el foc. Petits éssers fantàstics en l'àmbit lingüístic català. Barcelona: Publicacions de l'Abadia de Montserrat, 2000, p. 278. ISBN 8484151824.
# Eric Marcotte

Eric Marcotte (Marquette, Michigan, 8 de febrer de 1980) és un ciclista estatunidenc, professional des del 2013. Actualment corre a l'equip Cylance Cycling. Del seu palmarès destaca el Campionat nacional en ruta de 2014.

## Palmarès

* 2010
** Vencedor d'una etapa a la Valley of the Sun Stage Race
* 2011
** Vencedor d'una etapa a la Valley of the Sun Stage Race
* 2012
** 1r al Critèrium de Doylestown
** Vencedor d'una etapa a la Valley of the Sun Stage Race
** Vencedor d'una etapa a la Joe Martin Stage Race
** Vencedor d'una etapa a la Tulsa Tough
* 2014
** Campió dels Estats Units en ruta
** Vencedor d'una etapa a la Volta a la Independència Nacional
** Vencedor de 2 etapes a la Cascade Cycling Classic
* 2015
** Campió dels Estats Units en Critèrium
* 2016
** 1r al Critèrium de Doylestown
** Vencedor d'una etapa a la Valley of the Sun Stage Race
** Vencedor d'una etapa del Tour de Gila

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a sitiodeciclismo.net
* Fitxa a procyclingstats.com
# Entandrophragma

Entandrophragma és un gènere d'11 espècies d'arbres caducifolis dins la família Meliaceae, està restringit a l'Àfrica tropical. Una de les espècies arriba a fer 40-50 m d'alt, excepcionalment 60 m. Les fulles són pinnades amb de 5-9 parells de folíols, cada folíol de 8-10 cm de llarg amb la punta acuminada. Les flors es fan en inflorescències. El fruit és una càpsula de cinc valves amb nombroses llavors alades.
La fusta és molt usada i és molt densa 660kg per metre cúbic.

## Algunes espècies

* Entandrophragma angolense - Tiama
* Entandrophragma candollei - Kosipo
* Entandrophragma cylindricum - Sapel·li
* Entandrophragma utile - Sipo o Utile

## Referències

* ↑ Utile Arxivat 2012-03-16 a Wayback Machine.. Niche Timbers. Accessed 20-09-2009.
# Undara

Undara és un cràter de l'asteroide de la família Coronis del cinturó principal, (243) Ida, situat amb el sistema de coordenades planetocèntriques a 2 ° de latitud nord i 113.8 ° de longitud est. Fa un diàmetre de 8.5 km. El nom va ser fet oficial per la UAI el 1997 i fa referència a uns tubs de lava del volcà Undara, Queensland (Austràlia).

## Referències

* ↑ "Undara". Gazetteer of Planetary Nomenclature. USGS Astrogeology Research Program. (anglès)
* ↑ Atkinson, A.; Griffin, T.J.; Stephenson, P.J.. Bulletin Volcanologique, 1975.